Nr. 21456/12.12.2024

REFERAT DE APROBARE,
	Subsemnatul Dinca Florin-Ionuţ, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind desemnarea reprezentanţilor Consiliului Local Boldeşti-Scăeni în consiliile de administraţie din unităţile de învăţământ preuniversitar de stat cu personalitate juridică de pe raza oraşului”.
	Potrivit art. 128 alin (2) din Legea nr. 198/2023 a învățământului preuniversitar şi urmare a criteriilor stabilite prin OME nr. 6223/4.09.2023 structura  consiliilor de administraţie ale unităţilor de învăţământ este: 
	- în cazul în care consiliul de administraţie este format din 7 membri acesta cuprinde:  directorul, 2 cadre didactice, 2 reprezentanţi ai părinţilor, primarul sau un reprezentant al primarului, un reprezentant al consiliului local;
- în cazul în care consiliul de administraţie este format din 9 membri acesta cuprinde:  directorul, 3 cadre didactice, din care un reprezentant poate fi un reprezentant al personalului didactic auxiliar, primarul sau un reprezentant al primarului, 2 reprezentanţi ai consiliului local, 2 reprezentanţi ai părinţilor;
- în cazul în care consiliul de administraţie este format din 11 membri acesta cuprinde:  directorul, 4 cadre didactice din care un reprezentant poate fi un reprezentant al personalului didactic auxiliar, primarul sau un reprezentant al primarului, 2 reprezentanţi ai consiliului local, 3 reprezentanţi ai părinţilor.
	Având în vederea configuraţia consiliului local al oraşului rezultată în urma alegerilor locale din 9 iunie 2024, propun desemnarea noilor reprezentanţi ai consiliului local în consiliul de administraţie din unităţile de învăţământ preuniversitar de stat cu personalitate juridică de pe raza oraşului, astfel:
- în consiliul de administraţie al Liceului Tehnologic „Teodor Diamant” Boldeşti-Scăeni (alcătuit din 11 membrii), doi consilieri locali, respectiv Cioc Rodica şi domnul Dobrică Cristian;
- în consiliul de administraţie al Şcolii Gimnaziale „Mihai Viteazul” oraş Boldeşti-Scăeni (alcătuit din 11 membrii), doi consilieri locali, respectiv doamna Moraru Ana-Maria şi domnul Biță Paul;
- în consiliul de administraţie al Şcolii Gimnaziale nr. 2 oraş Boldeşti-Scăeni (alcătuit din 9 membrii),  doi consilieri locali, respectiv domnul Simon Petru şi domnul Constantin Ioan Cristian.

În speranţa aprobării, vă mulţumesc anticipat ! 					 	             
PRIMAR,
Dincă Florin-Ionuţ

